钦定古今图书集成/明伦汇编/氏族典/第134卷 > 《廖用贤尚友录》 > 秦翼明
## 钦定古今图书集成/明伦汇编/氏族典/第134卷 > 《廖用贤尚友录》 > 秦翼明

按《明外史秦良玉传》：“良玉兄邦屏，邦屏子翼明，擢守
备，进参将，官至副总兵。崇祯三年，永平四城失守，翼
明奉诏勤王。七年，流贼陷河南，加翼明总兵官，督军
赴讨。明年，邓𤣱死，以其所部皆蜀人，命翼明将之，连
破贼于青崖河、吴家堰、袁家坪。然翼明性恇怯，部将
连败不以实闻，革都督衔，贬二秩办贼。翼明办贼二”
年，虽屡克捷，贼势如故；被劾解官。十六年，起四川总
兵官，道梗，命不达。